خاریجی ایشلر ناظیری مولود چاووش اوغلو ژاپونیانین ایمپراتورو ناروهیتو طرفیندن "یوکسه‌لن گونش" نشانی (Grand Cordon of the Order of Rising Sun)" ایله تلطیف ائدیلدی.
دیپلوماتیک قایناق‌لاردان الده ائدیلن معلوماتا گؤره، خاریجی ایشلر ناظیری چاووش اوغلو ژاپونیانین ایمپراتورو ناروهیتو طرفیندن تورکیه ژاپونیا آراسینداکی ایکی‌لی علاقه‌لرین اینکیشافی و دوستلوغون گوجلندیریلمه‌سی اوچون گؤستردیگی جهدلره گؤره دؤولت عالی نشانینا لاییق گؤرولدو.
قایناق‌لار بونون ژاپونیانین ان یوکسک دؤولت نشانی اولدوغونو و یاخین زاماندا ناظیر چاووشوغلونا تشکیل ائدیله‌جک مراسیمده تقدیم ائدیله جگینی بیلدیردی.
تورکیه-ژاپونیا پارلامئنتلراراسی دوستلوق قروپونون صدری اولدوغو و ناظیرلیگی دؤورونده ژاپون سیاسی دایره‌لریله یاخین علاقه‌لر قوران ناظیر چاووش اوغلونون ژاپونیانین مدنیتینه قارشی ماراغی اولدوغو و یاناشی ژاپون دیلینده ده دانیشدیغی قئید ائدیلدی.
خاطیرلاداق کی، "یوکسه‌لن گونش" نشانی تورکیه-‌دن داها اول 1958-جی ایلده مرحوم آدنان مندرس، مرحوم خاریجی ایشلر ناظیری فاتین روشتو زورلو و بمت اینکیشاف پروقرامی صدرلیگی وظیفه‌سینی تاماملادیق‌دان سونرا 2009-جو ایلده کمال درویشه ده تقدیم ائدیلمیشدی.
